Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2022/C 240/08)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1).

OBVESTILO O STANDARDNI SPREMEMBI, KI SPREMINJA ENOTNI DOKUMENT

„Etna“

PDO-IT-A0780-AM02

Datum obvestila: 25. marec 2022

OPIS ODOBRENIH SPREMEMB IN RAZLOGI ZANJE

1. Podatki o vrstah penečih vin in zadevnih kategorijah

Opis: določene so obstoječe vrste penečih vinskih proizvodov, pri čemer se razlikuje med penečim belim vinom in penečim vinom rosé, ki oba spadata v kategoriji „peneče vino“ in „kakovostno peneče vino“.

Razlog: Peneča bela vina in peneča vina rosé „Etna“ so proizvedena iz rdečega grozdja sorte vinske trte nerello mascalese po klasični metodi. Zaradi visoke kakovosti teh proizvodov in povečanega povpraševanja na trgu je bilo odločeno, da se jasneje opredelita različici proizvodov penečih vin, tako da se v ZOP „Etna“ označita različna proizvoda predelave v peneča vina.

Ta sprememba se nanaša na člen 1 specifikacije proizvoda in oddelek 4 (Opis vina) enotnega dokumenta.

2. Sekundarne sorte v sortnem sestavu

Opis: za belo vino „Etna“ in belo vino „Etna superiore“ sta bili s seznama sekundarnih sort izbrisani sorti minella bianca in trebbiano, ohranila pa se je navedba uporabe sort, ki so primerna za pridelavo v deželi Sicilija.

Razlog: imeni teh dveh sort sta bili izbrisani zaradi jasnosti, saj sta že vključeni v nacionalni register in razvrščeni med sorte, ki so primerne za pridelavo v deželi Sicilija.

Sprememba se nanaša na člen 2 specifikacije proizvoda, na enotni dokument pa se ne nanaša.

3. Sprememba v kombinaciji sort vinske trte – peneče vino „Etna“

Opis: za peneče vino „Etna“ (rosé ali predelano v belo vino) se je najmanjši delež grozdja sorte nerello mascalese povečal s 60 % na 80 %.

Razlog: namen te spremembe je, da se proizvodnja identificira s sortno posebnostjo nerello mascalese.

Sprememba se nanaša na člen 2 specifikacije proizvoda, na enotni dokument pa se ne nanaša.

4. Upravne spremembe območja pridelave grozdja

Opis: Občina Paternò je bila nadomeščena z občino Ragalna.

Razlog: po spremembi v javnih upravah je bila občina Ragalna ustanovljena kot avtonomna občina, ki je nadomestila občino Paternò. Območje, ki ustreza kontrolirani označbi porekla za vino „Etna“, je bilo včasih del občine Paternò, zdaj pa spada v novoustanovljeno občino Ragalna.

S to formalno spremembo upravnih informacij se ne spreminjajo meje območja, na katerem se prideluje grozdje za vino s kontrolirano označbo porekla „Etna“.

To je formalna sprememba, ki spreminja člen 3 specifikacije proizvoda in oddelek 6 (razmejeno geografsko območje) enotnega dokumenta.

5. Doda se najmanjše število trsov na hektar

Opis: pri novih in ponovnih zasaditvah mora biti na enem hektarju prostora za zasaditev najmanj 4 600 trsov.

Razlog: številčna skladnost pridelovalne površine novih zasaditev se šteje za nujno po pravilu, ki združuje lokalno vinorodno tradicijo in kakovost vinogradov.

Sprememba se nanaša na člen 4 specifikacije proizvoda, na enotni dokument pa se ne nanaša.

6. Vrsti vina rosé ter peneče belo in rosé vino – najmanjši volumenski delež naravnega alkohola v grozdju

Opis: za vrste vina rosé in peneča vina se je najmanjši zahtevani volumenski delež alkohola v grozdju ob trgatvi zmanjšal za pol odstotne točke: za vina rosé se je zmanjšal z 12 na 11,5, za peneča vina pa z 10 na 9,5.

Razlog: zmožnost obdelave pri visoki vsebnosti kislin je pogoj za obe vrsti vina, zato je treba prvo grozdje pobrati, ko je tehnološko popolnoma zrelo, kar omogoča proizvodnjo zelo prefinjenih in nežnih vin.

Sprememba se nanaša na člen 4 specifikacije proizvoda, na enotni dokument pa se ne nanaša.

7. Stekleničenje na razmejenem geografskem območju – sprememba sklica na zakonodajo

Opis: naveden je sklic na člen 35(3) Zakona št. 238/2016 o posameznih dovoljenjih za stekleničenje vin s kontrolirano označbo porekla zunaj razmejenega geografskega območja.

Razlog: to je formalna posodobitev sklica na veljavno zakonodajo.

Ta sprememba se nanaša na člen 5 specifikacije proizvoda in oddelek 9 (Dodatni pogoji – stekleničenje na razmejenem geografskem območju) enotnega dokumenta.

8. Spremembe parametrov barva, najmanjši volumenski delež skupnega alkohola in najmanjši ekstrakt brez sladkorja za vino rosé „Etna“

Opis: spremenjen je bil odtenek rožnate, ki ima zdaj oranžne odseve, navedba rubinasto rdeče pa je bila izbrisana. Najmanjši volumenski delež skupnega alkohola je bil zmanjšan z 12,50 vol. % na 12 vol. %. Vrednost suhe snovi je bila zmanjšana z 20 na 18 mg/l.

Razlog: barvni odtenek se lahko z donegovanjem spremeni in ni razloga za vključitev rubinasto rdeče barve, zdaj ko je mogoče z novimi enološkimi tehnikami proizvesti vina rosé s svetlejšimi odtenki. V skladu z že opredeljenim deležem alkohola v grozdju ob trgatvi ter iz tehničnih in komercialnih razlogov v fazi uživanja se je najmanjši volumenski delež naravnega alkohola zmanjšal na 12 %, vrednost suhe snovi pa se je zmanjšala na 18 g/l.

Ta sprememba se nanaša na člen 6 specifikacije proizvoda in oddelek 4 (Opis vina) enotnega dokumenta.

9. Belo vino „Etna superiore“ – podatki o najnižji skupni vsebnosti kislin

Opis: za belo vino „Etna superiore“ je za fizikalno-kemijski parameter skupne vsebnosti kislin navedena samo najmanjša vrednost 5,5 g/l.

Razlog: razpon vrednosti od 5,5 do 7 g/l, ki je bil v prejšnjih različicah tiskovna napaka, je bil izbrisan. Po sedanji formalni spremembi bo edina vrednost, ki bo navedena, najmanjša vrednost 5,5 g/l.

To je formalna sprememba, ki se nanaša na člen 6 specifikacije proizvoda in oddelek 4 (Opis vina) enotnega dokumenta.

10. Vstavitev lastnosti vrst penečega belega vina in penečega vina rosé ob porabi

Opis: lastnosti ob porabi so bile za peneče belo vino in peneče vino rosé določene posebej. Prej so bile vključene v isto kategorijo „peneče vino“.

Razlog: peneča vina so pomembna za identiteto označbe „Etna“ pri dveh vrstah vin: belo in rosé. Fizikalno-kemijske in organoleptične lastnosti dveh različic penečih vinskih proizvodov (belih in rosé) so bile torej natančneje opredeljene.

Ta sprememba se nanaša na člen 6 specifikacije proizvoda in oddelek 4 (Opis vina) enotnega dokumenta.

11. Označevanje in predstavitev – uporaba širše geografske enote „Sicilija“

Opis: v označevanje in predstavitev vin z ZOP „Etna“ se lahko vključi navedba širše geografske enote „Sicilija“.

Razlog: z uporabo širšega geografskega imena „Sicilija“ potrošnik dobi več informacij o geografski legi vina z ZOP „Etna“ v regionalnem vinogradniškem sistemu v skladu z veljavno zakonodajo EU in nacionalno zakonodajo.

Sprememba se nanaša na člen 7 specifikacije proizvoda in oddelek 9 (Dodatni pogoji – dodatne določbe o označevanju) enotnega dokumenta.

12. Pakiranje in zapiranje – preoblikovanje in pojasnitev

Opis: največja nazivna prostornina steklenih posod je bila zmanjšana s pet na tri litre, razen za bordojske, burgundske in renske steklenice, za katere je dovoljena prostornina do 18 litrov.

Razlog: z odstranitvijo meje petih litrov se prepreči možnost uporabe trebušastih steklenic „dama“, z opredelitvijo meje do 18 litrov pa se spodbuja uporaba večjih posod.

Opis: za peneča vina so dovoljena vsa zapirala, skladna z veljavno zakonodajo, razen plastičnih materialov.

Razlog: ta sprememba izrecno določa namen proizvajalcev, da za peneča vina plastični materiali ne bi smeli biti dovoljeni.

Opis: zahteva, da se morajo uporabljati standardni plutovinasti zamaški, je bila odstranjena za vse vrste, razen za rdeče vino „Etna riserva“ in belo vino „Etna superiore“.

Razlog: s to spremembo se pojasnjuje, da so za vina s kontrolirano označbo porekla „Etna“, razen za rdeče vino „Etna riserva“ in belo vino „Etna superiore“, dovoljena zapirala, skladna z zakonodajo. To ponuja možnost sodobnih zapiral, ki jih običajno uporabljajo v drugih državah za vina, ki jih zajema ta označba.

Ta sprememba se nanaša na člen 8 specifikacije proizvoda in oddelek 9 (Dodatni pogoji) enotnega dokumenta.

ENOTNI DOKUMENT

1. Ime proizvoda

Etna

2. Vrsta geografske označbe

ZOP – zaščitena označba porekla

3. Kategorije proizvodov vinske trte

1. Vino

4. Peneče vino

5. Kakovostno peneče vino

4. Opis vina

1. Belo vino „Etna“

KRATEK OPIS

Barva: slamnato rumena, včasih z rahlimi zlatimi odsevi;

vonj: nežen, prepoznaven;

okus: suh, svež, skladen;

najmanjši volumenski delež skupnega alkohola: 11,50 %;

najmanjši ekstrakt brez sladkorja: 18,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

2. Belo vino „Etna superiore“

KRATEK OPIS

Barva: zelo blaga slamnato rumena z bledo zelenimi odsevi;

vonj: nežen, prepoznaven;

okus: suh, svež, skladen, nežen;

najmanjši volumenski delež skupnega alkohola: 12,00 %;

najmanjši ekstrakt brez sladkorja: 18,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

3. Rdeče vino „Etna“

KRATEK OPIS

Barva: rubinasto rdeča, s staranjem z granatno rdečimi odsevi;

vonj: intenziven, prepoznaven;

okus: suh, topel, močan, poln, skladen;

najmanjši volumenski delež skupnega alkohola: 12,50 %;

najmanjši ekstrakt brez sladkorja: 20,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,0 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

4. Rdeče vino „Etna riserva“

KRATEK OPIS

Barva: rubinasto rdeča, s staranjem z granatno rdečimi odsevi;

vonj: intenziven, prepoznaven;

okus: suh, topel, močan, poln, skladen;

najmanjši volumenski delež skupnega alkohola: 13,00 %;

najmanjši ekstrakt brez sladkorja: 20,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 4,5 grama na liter, izraženega kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Vino rosé „Etna“

KRATEK OPIS

Barva: rožnata različnih intenzivnosti in z oranžnimi odsevi;

vonj: intenziven, prepoznaven;

okus: suh, skladen;

najmanjši volumenski delež skupnega alkohola: 12,00 %;

najmanjši ekstrakt brez sladkorja: 18,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,0 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

6. Belo peneče vino „Etna“

KRATEK OPIS

Pena: fina in obstojna;

barva: slamnato rumena različnih intenzivnosti;

vonj: intenziven in prepoznaven, z notami agrumov, ki jih spremlja nežen pridih kvasa;

okus: poln, skladen, obstojen; zelo suh do suh;

najmanjši volumenski delež skupnega alkohola: 11,00 %;

najmanjši ekstrakt brez sladkorja: 15,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,0 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

7. Peneče vino rosé „Etna“

KRATEK OPIS

Pena: fina in obstojna;

barva: rožnata različnih intenzivnosti in z oranžnimi odsevi;

vonj: intenziven in prepoznaven, včasih s cvetličnimi in začimbnimi notami, ki jih spremlja nežen pridih kvasa;

okus: poln, skladen, obstojen; zelo suh do suh;

najmanjši volumenski delež skupnega alkohola: 11,00 %;

najmanjši ekstrakt brez sladkorja: 15,0 g/l.

Splošne analitske lastnosti Največji delež skupnega alkohola (v vol. %) Najmanjši delež dejanskega alkohola (v vol. %) Najnižja skupna vsebnost kislin 5,0 gramov na liter, izraženih kot vinska kislina Najvišja vsebnost hlapnih kislin (v miliekvivalentih na liter) Najvišja vsebnost skupnega žveplovega dioksida (v miligramih na liter)

5. Enološki postopki

5.1. Posebni enološki postopki

1. Vrste penečega vina — s sekundarno fermentacijo v steklenici

Posebni enološki postopek

Vrste penečega vina morajo biti proizvedene izključno z naravno sekundarno fermentacijo v steklenici in z ležanjem na drožeh vsaj 18 mesecev.

2. Vrste penečega vina — predelava v vino

Posebni enološki postopek

Peneča vina morajo biti narejena:

— vina rosé tako, da se v vino rosé predela rdeče grozdje ali mešanica rdečega in belega grozdja, tudi če sta se stiskali posebej;

— bela vina tako, da se rdeče grozdje predela v belo vino.

3. Rdeče vino „riserva“

Posebni enološki postopek

Rdeča vina so lahko poimenovana z izrazom „riserva“ samo, če so bila starana vsaj štiri leta na območju pridelave, vključno z vsaj dvanajstimi meseci v lesenih posodah. Obdobje staranja se začne s 1. novembrom v letu pridelave grozdja.

5.2. Največji donosi

1. Belo vino, belo vino „superiore“, belo peneče vino, rdeče vino, vino rosé, peneče vino rosé „Etna“

9 000 kilogramov grozdja na hektar

2. Rdeče vino „Etna riserva“

8 000 kilogramov grozdja na hektar

6. Razmejeno geografsko območje

Območje pridelave grozdja, primernega za proizvodnjo vin s kontrolirano označbo porekla „Etna“, je v pokrajini Catania in vsebuje zemljišča v delih naslednjih občin: Biancavilla, S. Maria di Licodia, Ragalna, Belpasso, Nicolosi, Pedara, Trecastagni, Viagrande, Aci S. Antonio, Acireale, S. Venerina, Giarre, Mascali, Zafferana, Milo, S. Alfio, Piedimonte, Linguaglossa, Castiglione, Randazzo.

7. Sorte vinske trte

Carricante B.

Catarratto bianco comune B. – catarratto

Catarratto bianco lucido B. – catarratto

Nerello cappuccio N.

Nerello cappuccio N. – nerello mantellato

Nerello mascalese N.

8. Opis povezave

Etna

Vino s kontrolirano označbo porekla „Etna“ se proizvaja v pokrajini Catania: 20 občin na nižjih pobočjih Etne, kjer visoko kakovost pridelave zagotavljata spremenljiva podnebje in prst. „Etna“ je bila prva kontrolirana označba porekla, priznana na Siciliji. Prst je ognjeniška, podnebje pa zmerno. Sorti vinske trte nerello mascalese in carricante uspevata na visokih nadmorskih višinah na območju kontrolirane označbe porekla „Etna“. Kjer so pobočja strma, se trte gojijo na terasah, ograjenih s suhimi zidovi iz predornine. Vsa vina imajo prijetne, skladne in elegantne arome. Zaradi ognjeniške sestave prsti in vsebnosti mineralov imajo vina dolg rok trajanja. Na tem območju Sicilije grozdje dozori najpozneje, saj obdobje trgatve traja od septembra do konca oktobra.

9. Bistveni dodatni pogoji (pakiranje, označevanje, druge zahteve)

Dejavnosti proizvodnje vina na razmejenem geografskem območju

Pravni okvir:

zakonodaja EU

Vrsta dodatnega pogoja:

odstopanje od pridelave na razmejenem geografskem območju

Opis pogoja:

Dejavnosti vinifikacije, predelave v peneče vino, obveznega staranja in donegovanja v steklenici se lahko poleg znotraj razmejenega geografskega območja izvajajo kjer koli v občinah; ne le v delu, ki je posebej vključen v razmejeno območje, temveč tudi na območju občin, ki mejijo na razmejeno območje.

Pakiranje na razmejenem geografskem območju

Pravni okvir:

zakonodaja EU

Vrsta dodatnega pogoja:

Pakiranje na razmejenem geografskem območju

Opis pogoja:

Po členu 4 Delegirane uredbe Komisije (EU) št. 2019/33 morajo biti dejavnosti stekleničenja vin s kontrolirano označbo porekla „Etna“ izvedene na območju proizvodnje vina, da bi se zaščitila kakovost in sloves ter da bi se zagotovili poreklo in učinkoviti nadzori. Vendar da bi se zaščitile že uveljavljene pravice gospodarskih subjektov, ki so tradicionalno izvajali stekleničenje zunaj razmejenega proizvodnega območja, se lahko pod pogoji iz člena 35(3) Zakona št. 238/2016 izdajo posamezna dovoljenja.

Označevanje in predstavitev

Pravni okvir:

v nacionalni zakonodaji.

Vrsta dodatnega pogoja:

dodatne določbe o označevanju.

Opis pogoja:

Za vina, ki jih zajema kontrolirana označba porekla „Etna“, se lahko uporabljajo dodatni geografski izrazi, ki se nanašajo na upravne enote ali okrožja, v katerih se goji grozdje, na podlagi seznama iz Priloge 1 k specifikaciji proizvoda.

Podatki o letniku

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Letnik mora biti naveden na vseh vinih, ki jih zajema kontrolirana označba porekla „Etna“, razen penečih vin, ki niso iz enega samega letnika.

Označevanje in predstavitev

Pravni okvir:

nacionalna zakonodaja

Vrsta dodatnega pogoja:

dodatne določbe o označevanju

Opis pogoja:

Širša geografska enota „Sicilija“ se lahko uporablja na označbah in pri predstavitvi vin „Etna“ v skladu s členom 30 Zakona št. 238/2016 in členom 7(4) specifikacije proizvoda za kontrolirano označbo porekla „Sicilija“.

Pakiranje in zapiranje

Pravni okvir:

zakonodaja EU

Vrsta dodatnega pogoja:

dodatne določbe o označevanju

Opis pogoja:

Vina s kontrolirano označbo porekla „Etna“ se lahko dajo na trg samo v steklenih posodah z nazivno prostornino do treh litrov. Ta omejitev ne velja za tradicionalne bordojske, burgundske in renske steklenice, za katere je dovoljena največja prostornina 18 litrov.

Za peneča vina so dovoljena vsa zapirala, skladna z veljavno zakonodajo, razen plastičnih materialov.

Dovoljena so vsa zapirala, skladna z veljavno zakonodajo, razen za rdeče vino „riserva“ in belo vino „superiore“, pri katerih je obvezna uporaba standardnih plutovinastih zamaškov.

Povezava do specifikacije proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17936

(1) UL L 9, 11.1.2019, str. 2.